Papuaprovinsen

Papua er ein indonesisk provins vest på Ny-Guinea (Vest-Papua). Han grensar til Papua Ny-Guinea i aust.

Papuaprovinsen fekk sitt noverande namn i 2002. Tidlegare heitte han Irian Jaya og før dette Vest-Irian eller Irian Barat. Provinsen Papua Barat eller Vest-Papua (tidlegare kalla Irian Jaya Barat) var tidlegare ein del av Papua, men blei skild ut som eigen provins i 2003.

 Innbyggjarar 
mini|Rapport frå Australian Broadcasting Corporation i 1995 om innverknaden av tilflytting utanfrå til Papua-provinsen.

Dei opphavlege innbyggjarane i provinsen er mange ulike folkegrupper, som amungme, asmat, bauzi, dani, kamoro, kombai, korowai, mee, sentani, yali og yei. Nokre av gruppene er utan kontakt med omverda. Tilflytting frå andre delar av Indonesia, oppmuntra av koloni- og seinare av dei sjølvstendige styresmaktene, har ført til stor auke i innflytta folkegrupper. 

Sidan 1990-talet har folketalet i Papuaprovinsen auka kraftig, med ein årleg folkevekst på over 3 % har han gjennom mange år hatt den største folkeauken i Indonesia. Frå folketeljinga i 2000 til den i 2010 steig innbyggjartalet frå 1,9 til 2,9 millionar.«Population growth ‘good for Papua’», The Jakarta Post, 23. august 2010 Auken kjem delvis av eit høgt tal barnefødslar per kvinne, men byggjer hovudsakleg på den høge tilflyttinga.

I folketeljinga frå 2010 rekna 83,15 % av Papua-innbyggjarar seg som kristne (65,48 % protestantar og 17,67 % katolikkar). 15,89 % var muslimar og under 1 % var buddhistar eller hinduar.Papua province - Population by Region and Religion
Mange papuanarar følgjer også animstiske tradisjonar.

Hovudstad og største by i provinsen er Jayapura. I tillegg til dei store indonesiske byane langs kysten finst også ei større innlandsbusetjing i og rundt Wamena i Palim-dalen i dei sentrale høglanda.

 Kjelder 

Denne artikkelen bygger på «Papua (province)» frå , og «Papua» frå  den 8. april 2013.  

Bakgrunnsstoff

Kategori:Provinsar i Indonesia
Kategori:Autonome regionar i Asia
Kategori:Ny-Guinea